b'\n_START_ARTICLE_\nJordan Grand Prix\n_START_SECTION_\nTidlig historie\n_START_PARAGRAPH_\nJordans suksess i lavere Formel-klasser inspirerte til at det ble startet et Formel 1-program for 2001-sesongen. Den f\xc3\xb8rste f\xc3\xb8reren til \xc3\xa5 teste for dem var veteranen John Watson. Jordan hyret s\xc3\xa5 den italienske veteranen Andrea de Cesaris og belgiske Bertrand Gachot til \xc3\xa5 kj\xc3\xb8re de f\xc3\xb8rste bilene, som hadde motor fra Ford. Laget fikk en solid debut med 5.-plass i konstrukt\xc3\xb8rmesterskapet, og de Cesaris fikk en 9.-plass i f\xc3\xb8rermesterskapet. Gachot kunne ikke fullf\xc3\xb8re sesongen etter \xc3\xa5 ha blitt sendt i fengsel for \xc3\xa5 angripe en taxisj\xc3\xa5f\xc3\xb8r. Gachot ble erstattet av Michael Schumacher som fikk sin debut i Belgias Grand Prix. Mercedes, som Michael Schumacher kj\xc3\xb8rte sportsbil for, betalte $150\xc2\xa0000 for at han skulle kj\xc3\xb8re. Selv om Jordan hadde signert med Mercedes at han skulle kj\xc3\xb8re for dem resten av sesongen, ble Schumacher signert av Benetton-Ford for de siste l\xc3\xb8pene. Jordan sendte en klage til den britiske domstolen om at Schumacher ikke kunne kj\xc3\xb8re for Benetton, men tapte ettersom kontrakten ikke var signert enn\xc3\xa5. Sesongen etter var det den fremtidige Champ Car-mesteren Alessandro Zanardi og den tidligere Benetton-f\xc3\xb8reren Roberto Moreno som kj\xc3\xb8rte bilene. Suksessen til Jordan ble for dyrt, og laget byttet motorleverand\xc3\xb8r til Yamaha, som var mye billigere til 1992-sesongen. Med Mauricio Gugelmin og Stefano Modena som f\xc3\xb8rere, slet laget med \xc3\xa5 f\xc3\xa5 poeng. De fikk f\xc3\xb8rst poeng med en sjetteplass i det siste l\xc3\xb8pet for sesongen._NEWLINE_1993 kom det flere endringer, med ny motor, denne gang var det Hart som designet og bygget Formel 1-motorer. Igjen startet sesongen med to nye f\xc3\xb8rere, Ivan Capelli og den brasilianske rookie Rubens Barrichello. Capelli forlot laget etter bare to l\xc3\xb8p, mens Barrichello ble igjen og s\xc3\xa5 fire nye f\xc3\xb8rere som kollega i de neste l\xc3\xb8pene. Jordan hadde bare mindre forbedringer med tre poeng. Forbedringene kom da Barrichello fikk Eddie Irvine, som tidligere var Jordans f\xc3\xb8rer i F3000, som kollega. Irvine fullf\xc3\xb8rte p\xc3\xa5 en sjetteplass i sin Formel 1-debut i Japans Grand Prix. Det var minneverdig ettersom Irvine f\xc3\xb8rst ble tatt igjen av den tredobbelte verdensmesteren, Ayrton Senna, men syntes det gikk for sakte s\xc3\xa5 han passerte ham igjen for \xc3\xa5 kunne passere Damon Hill. Etter l\xc3\xb8pet, l\xc3\xb8p Senna til Jordans paddock og slo Irvine i ansiktet._NEWLINE_Barrichello og Irvine var igjen f\xc3\xb8rere for 1994-sesongen, og med Hart-motorer, men Irvine fikk en d\xc3\xa5rlig start ved og f\xc3\xa5 en tre-l\xc3\xb8ps utestengelse for hensynsl\xc3\xb8s kj\xc3\xb8ring. Barrichello derimot fikk lagets f\xc3\xb8rste pallplass i Japan, men ble nesten drept i det neste l\xc3\xb8pet som gikk i San Marino etter en skremmende krasj under trening. Laget kom over disse vanskelige hendelsene og fullf\xc3\xb8rte p\xc3\xa5 en 5.-plass i konstrukt\xc3\xb8rmesterskapet den sesongen. Barrichello fikk lagets f\xc3\xb8rste pole position, og ble nr seks i f\xc3\xb8rermesterskapet. Det vakte oppsikt i de store Formel 1-lagene at et lag med s\xc3\xa5 lite budsjett kunne komme p\xc3\xa5 en sjetteplass i f\xc3\xb8rermesterskapet._NEWLINE_Jordan byttet s\xc3\xa5 til Peugeot-motorer for 1995-sesongen. I Canadas Grand Prix det \xc3\xa5ret kom b\xc3\xa5de Irvine og Barrichello p\xc3\xa5 pallen, med en andre- og tredjeplass. Det var h\xc3\xb8ydepunktet for sesongen, som ble et solid \xc3\xa5r for Jordan med en sjetteplass i konstrukt\xc3\xb8rmesterskapet. _NEWLINE_Da Irvine forlot Jordan i 1996 for \xc3\xa5 bli Michael Schumachers lagkollega i Ferrari, erstattet de ham med veteranen Martin Brundle. Laget klarte ikke \xc3\xa5 komme p\xc3\xa5 pallen, men f\xc3\xb8rerne fikk flere fjerdeplasser, og en femteplass i konstrukt\xc3\xb8rmesterskapet.\n_START_SECTION_\nSlutten p\xc3\xa5 1990-tallet, oppstigningen\n_START_PARAGRAPH_\nI 1997 forlot begge f\xc3\xb8rerne som kj\xc3\xb8rt \xc3\xa5ret f\xc3\xb8r Jordan. Barrichello gikk til det nye laget Stewart Grand Prix. mens Brundle ble Formel 1-kommentator for ITV. Jordan erstattet dem med italieneren Giancarlo Fisichella, som kj\xc3\xb8rte Minardi \xc3\xa5ret f\xc3\xb8r, og unge Ralf Schumacher, Michael Schumachers yngre bror. Igjen fikk laget en femteplass i konstrukt\xc3\xb8rmesterskapet, med Fisichella to ganger p\xc3\xa5 podiet. P\xc3\xa5 Hockenheim ledet Fisichella, men tapte seieren til den mer erfarne \xc3\xb8sterrikeren Gerhard Berger p\xc3\xa5 grunn av en punktering. Italieneren fikk raskeste runde i Spanias Grand Prix. I Argentina klarte Ralf Schumacher \xc3\xa5 kj\xc3\xb8re ut sin italienske lagkollega under l\xc3\xb8pet. Dette var Schumachers f\xc3\xb8rste pallplass, og han ble den yngste f\xc3\xb8reren som kom p\xc3\xa5 pallen. _NEWLINE_I 1998 signerte laget tidligere verdensmester Damon Hill, utdannet ved hjelp av Jordans F3000-program, og han erstattet Fisichella. Laget erstattet ogs\xc3\xa5 Peugeots motorer med Mugen Honda, etter at Peugeot gikk til Prost. Da halve sesongen var kj\xc3\xb8rt hadde ikke Jordan klart \xc3\xa5 f\xc3\xa5 et eneste poeng  Men ting bedret seg kraftig mot slutten av sesongen. P\xc3\xa5 \xc3\xa5rets v\xc3\xa5teste l\xc3\xb8p, Belgias Grand Prix hvor bare seks biler fullf\xc3\xb8rte, skaffet Hill laget dets f\xc3\xb8rste seier, som ogs\xc3\xa5 var den 22. seieren til Hill, foran Ralf Schumacher som var rett under et sekund bak. I Japan klarte Hill \xc3\xa5 utman\xc3\xb8vrere Heinz-Harald Frentzen i den siste svingen p\xc3\xa5 den siste runden og skaffet Jordan en fjerdeplass, og fjerdeplass i konstrukt\xc3\xb8rmesterskapet._NEWLINE_Enda en F3000-f\xc3\xb8rer av Jordan, Heinz-Harald Frentzen, for 1999-sesongen. Han erstattet Ralf Schumacher som gikk til Williams. Sesongen ble et mareritt for Damon Hill, som hadde mistet interessen for Formel 1. Hill la opp etter 1999-sesongen. Frentzen hadde derimot en veldig god sesong, med to seirere og en pole position. For en kort periode hadde Frentzen muligheter til \xc3\xa5 kunne vinne tittelen, men McLaren og Ferrari ble for gode. Frentzen fullf\xc3\xb8rte p\xc3\xa5 en tredjeplass i f\xc3\xb8rermesterskapet, og Jordan fikk en tredjeplass i konstrukt\xc3\xb8rmesterskapet. 1999 var Jordans beste sesong.\n_START_SECTION_\nNedgangen\n_START_PARAGRAPH_\nFor 2000-sesongen ble Hill erstattet av Jarno Trulli, som hadde kj\xc3\xb8rt for Prost og Minardi \xc3\xa5rene f\xc3\xb8r. Hans h\xc3\xb8ye fart p\xc3\xa5 enkeltrunder imponerte, men han klarte ikke \xc3\xa5 komme p\xc3\xa5 pallen. Frentzen klarte ikke \xc3\xa5 gjenta prestasjonene fra 1999 og laget falt ned til en 6.-plass i konstrukt\xc3\xb8rmesterskapet. Laget var p\xc3\xa5 vei til flere poeng i Monaco, men ren uflaks stoppet dem._NEWLINE_Jordan startet med de samme f\xc3\xb8rerne for 2001-sesongen og byttet til Honda-motorer, det samme som rivalen BAR. Dette medf\xc3\xb8rte en kamp om rettighetene til Hondamotorer. Frentzen forlot Jordan etter halve sesongen var kj\xc3\xb8rt, trolig etter en serie krangler med lagets sjer, Eddie Jordan. Eddie Jordan hintet selv til at Frentzen ble droppet for at Takuma Sato kunne kj\xc3\xb8re for dem i 2002, et fors\xc3\xb8k p\xc3\xa5 \xc3\xa5 tilfredsstille Honda. Frentzen ble erstattet av Ricardo Zonta i Tysklands Grand Prix, og av Jean Alesi resten av sesongen. I all uroen klarte Trulli av og til \xc3\xa5 ta poeng nok til at Jordan fikk en femteplass i konstrukt\xc3\xb8rmesterskapet._NEWLINE_Jordan startet igjen med nye f\xc3\xb8rere i 2002, med Fisichella som kom tilbake og Takuma Sato som var ny i Formel 1. P\xc3\xa5 grunn av mindre sponsorpenger fikk laget d\xc3\xa5rligere resultater, og falt tilbake i konstrukt\xc3\xb8rmesterskapet.  Fisichella viste ofte hva bilen var god for, og en sjetteplass p\xc3\xa5 griden i Montreal overrasket flere. Resultatene derimot viste ikke helt det samme. Fisichella klarte \xc3\xa5 ta tre femteplasser p\xc3\xa5 rad, og et siste poeng i Ungarn. Sato viste god fart, men klarte bare \xc3\xa5 ta to poeng i det siste l\xc3\xb8pet for sesongen, i Japan. Selv med et d\xc3\xa5rligere \xc3\xa5r enn \xc3\xa5ret f\xc3\xb8r, kom laget p\xc3\xa5 en 6.-plass, foran BAR._NEWLINE_For 2003 forlot Honda Jordan for \xc3\xa5 satse mer p\xc3\xa5 BAR-laget. Jordan byttet da til Ford Cosworth-motorer, og sesongen ble ingen suksess. Selv om de bare slo Minardi og kom p\xc3\xa5 en 9.-plass i konstrukt\xc3\xb8rmesterskapet, klarte de \xc3\xa5 vinne et l\xc3\xb8p. Seieren kom under ekstraordin\xc3\xa6re omstendigheter i Brasils Grand Prix som ble kj\xc3\xb8rt i forferdelige v\xc3\xa6rforhold. Etter en kolossal ulykke p\xc3\xa5 start/m\xc3\xa5l-langsiden, ble l\xc3\xb8pet r\xc3\xb8dflagget og stoppet. Etter masse forvirring, ble det til at Giancarlo Fisichella kom p\xc3\xa5 en andreplass og med Kimi R\xc3\xa4ikk\xc3\xb6nen p\xc3\xa5 toppen av seierspallen. FIA gransket saken, og noen dager sener ble det offisielt klart at Fisichella hadde vunnet l\xc3\xb8pet. Fisichella kunne dermed ikke feire sin f\xc3\xb8rste seier i karrieren  p\xc3\xa5 toppen av podiet, men han og R\xc3\xa4ikk\xc3\xb6nen byttet senere trofeer i det neste l\xc3\xb8pet, mens McLarens Ron Dennis ga konstrukt\xc3\xb8rtrofeet til Eddie Jordan. Etter denne seieren klarte hverken Fisichella eller hans nye lagkollega Ralph Firman \xc3\xa5 ha noe suksess med bilene. Etter at Firman ble skadd under trening til Ungarns Grand Prix ble han erstattet med den f\xc3\xb8rste ungarske Formel 1-f\xc3\xb8reren,  Zsolt Baumgartner. Baumgartner fikk kj\xc3\xb8re 2 l\xc3\xb8p f\xc3\xb8r Firman returnerte. Fisichella klarte bare \xc3\xa5 f\xc3\xa5 to poeng i tillegg til seieren, noe han ikke satte pris p\xc3\xa5 og gikk til Sauber._NEWLINE_I juni 2003 saks\xc3\xb8kte Jordan mobiltelefonselskapet Vodafone for \xc2\xa3150 million, og hevdet at de hadde gjort en muntlig kontrakt med selskapet for tre \xc3\xa5r, og gitt den til Ferrari istedenfor. Jordan trakk tilbake s\xc3\xb8ksm\xc3\xa5let f\xc3\xa5 m\xc3\xa5neder senere, og gikk med p\xc3\xa5 \xc3\xa5 betale kostnadene for Vodafone. Dette ble et dobbelt finansielt tilbakeslag som laget ikke kunne dekke. Dommeren var sv\xc3\xa6rt kritisk til Eddie Jordan for hans p\xc3\xa5stander mot Vodafone som han kalte \xc2\xabuten fundament og falske\xc2\xbb._NEWLINE_I 2004 slet Jordan finansielt, og deres fremtid var tvilsom. Laget skaffet seg Nick Heidfeld som tidligere hadde kj\xc3\xb8rt for Sauber og Prost, og italieneren Giorgio Pantano, som var helt ny i Formel 1. Den tidligere F3000-mesteren Heidfeld viste seg lovende, men kunne ikke f\xc3\xa5 resultater med en for d\xc3\xa5rlig bil. Pantanos sesong var ikke noe spesielt og med sponsor-problemer. Han fikk ikke kj\xc3\xb8re i Canada p\xc3\xa5 grunn av for lite sponsorpenger, med Timo Glock som erstatter med poeng i sin debut. Senere i sesongen erstattet Glock Pantano for godt. Laget slo bare Minardi i 2004._NEWLINE_Etter at Ford valgte \xc3\xa5 slutte med Cosworth, ble Jordan v\xc3\xa6rende uten motorkontrakt for 2005. Men p\xc3\xa5 kort varsel ble Toyota og Jordan enige om at Jordan skulle kj\xc3\xb8re med de samme motorene som Toyota F1. I begynnelsen av 2005 ble laget solgt til Midland Group for 60 millioner USD._NEWLINE_Jordans navn ble v\xc3\xa6rende i Formel 1-sesongen 2005, men ble endret til MF1 Racing 2006 sesongen. Igjennom hele 2005 stilte journalister sp\xc3\xb8rsm\xc3\xa5l om Midland skulle v\xc3\xa6re i Formel 1 lenge. Rykter sirkulerte hele sesongen om at laget var til salgs, og at Eddie Irvine var interessert i \xc3\xa5 kj\xc3\xb8pe dem. \xc3\x85ret startet p\xc3\xa5 ny med nye f\xc3\xb8rere, Narain Karthikeyan og Tiago Monteiro. 2005 ble igjen et \xc3\xa5r med Jordan langt bak p\xc3\xa5 griden. En siste pallplass kom i skandalel\xc3\xb8pet i USA med en tredjeplass for Monteiro foran Karthikeyan p\xc3\xa5 fjerde. Monteiro klarte \xc3\xa5 f\xc3\xa5 et poeng p\xc3\xa5 Spa som det siste poenget til laget. Det siste l\xc3\xb8pet ble ikke noe s\xc3\xa6rlig, med Monteiro uten poeng og Karthikeyan som m\xc3\xa5tte bryte. Opp gjennom \xc3\xa5rene har Jordan introdusert flere stjerner i sporten, noe som ikke vil bli glemt. Jordan har ogs\xc3\xa5 har hatt flere store tyske f\xc3\xb8rere med Michael Schumacher, Ralf Schumacher, Heinz-Harald Frentzen og Nick Heidfeld som alle kj\xc3\xb8rte for laget.'